2020. gada 1. decembrī Noteikumi Nr. 724

Rīgā (prot. Nr. 77 36. §)

**Grozījumi Ministru kabineta 2020. gada 24. novembra noteikumos Nr. 709 "****Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos"**

Izdoti saskaņā ar

Covid-19 infekcijas izplatības

seku pārvarēšanas likuma

2. pantu un 15. panta trešo daļu

Izdarīt Ministru kabineta 2020. gada 24. novembra noteikumos Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos" (Latvijas Vēstnesis, 2020, 230B. nr.) šādus grozījumus:

1. Aizstāt 3. punktā skaitli "50" ar skaitli "20".

2. Papildināt noteikumus ar 10.1punktu šādā redakcijā:

"10.1 Ja darbinieks nodarbināts pie vairākiem darba devējiem vai dažādās nodarbinātības formās, atbalsts par dīkstāvi darbiniekam šo noteikumu 10. punktā minētajā minimālajā apmērā ir piešķirams tikai pie viena no darba devējiem vai vienā no nodarbinātības formām. Pārējos gadījumos atbalstu par dīkstāvi piešķir šo noteikumu 6. un 16. punktā minētajā apmērā, ievērojot iesniegumu iesniegšanas secību un šo noteikumu 10. punktā minēto minimālo un maksimālo apmēru pie visiem darba devējiem vai dažādās nodarbinātības formās kopā."

3. Aizstāt 15.3. apakšpunktā skaitli "50" ar skaitli "20".

4. Izteikt 16.3. apakšpunktu šādā redakcijā:

"16.3. patentmaksas maksātājam – 400 *euro*, ja atbalsta periodā ir spēkā esošs patents vai ja patents bijis spēkā vismaz sešus mēnešus pirms ārkārtējās situācijas izsludināšanas."

5. Papildināt noteikumus ar 25. un 26. punktu šādā redakcijā:

"25. Patentmaksātājs par atbalsta periodu nemaksā patentmaksu vai samazināto patentmaksu.

26. Ja patentmaksa vai samazinātā patentmaksa 2020. gadā ir samaksāta par trim vai sešiem kalendāra mēnešiem vai par vienu kalendāra gadu, kas ietilpst laikposmā, uz kuru izsludināta ārkārtējā situācija, patentmaksas vai samazinātās patentmaksas piemērošanas termiņš tiek pagarināts par atbalsta perioda ilgumu."

Ministru prezidents A. K. Kariņš

Ekonomikas ministrs J. Vitenbergs